سید شہاب الدین سلفی فردوسی

مولانا سید شہاب الدین سلفی فردوسی (ولادت: 1956ء) ایک مشہور عالم دین، مصنف اور سماجی خدمتگار تھے۔ شہرشولاپورمیں واقع اطہر بلڈ بینک اور مسجد السلام کے بانی اور چیرمین تھے۔ آپ نے اردو میں نبی  کی سیرت سمیت کئی کتابیں لکھی تھیں۔

حالات زندگی 

مولانا سید شہاب الدین سلفی فردوسی کی ولادت 1956ء میں ضلع دربھنگہ، بہار کے ایک گاوٗں بابو سلیم پورمیں مذہبی گھرانے میں ہوئی۔ آپ کا تعلق شیخ تاج الدین مداری دربھنگوی کے خاندان سے ہے جن کا شمار بہار کے قدیم صوفیائے کرام میں ہوتا ہے۔ 1971ء میں دارلعلوم احمدیہ سلفیہ سے فراغت حاصل کی۔ اور1981ء میں شولاپور منتقل ہو جانے کے بعد ایک کتابچہ 'میری نماز' لکھی۔

نمایاں کام 

مولانا سید شہاب الدین سلفی فردوسی نے شہرشولاپور میں 'اطہراقلیتی سماجی اور ویلفیئر ایسوسی ایشن' کے زیر اہتمام اطہر بلڈ بینک کی بنیاد رکھی۔ اس وقت کے ہندوستانی وزیر توانائ سشیل کمار شندے کے ہاتھوں 02 جون، 2012ء کو بلڈ بینک کاافتتاح ہوا۔ انہوں نے امبیڈکرنگر، شولاپورمیں 'مسجدالسلام' کے نام سے ایک مسجد بھی تعمیر کی۔

آپ نے مندرجہ ذیل کتابیں تصنیف کیں،
 سیرت بدرالدجیٰ - نبی صلی اللہ علیہ وسلم کی سیرت
 طلاق طلاق طلاق - اسلام میں نکاح، طلاق اور حلالہ کی تفصیل
 میری نماز - طریقۂ نماز

اصغرعلی انجینئر نے اکتوبر 2002 میں شولاپورفسادات کے دوران مولانا فردوسی کی طرف سے ادا کردہ کردار کی پرزور تعریف کی۔ انھوں نے 'سیکولر پرسپیکٹیو' نومبر 2002 کے شمارہ میں لکھا ہے، "اس کا بھی ذکر کیا جانا چاہیے کہ مولانا شہاب الدین سلفی کی جانب سے ادا کردہ کردار بہت قابل تعریف تھا۔ انھوں نے سہارا نگر اور آسرا نگر علاقے کے مسلم نوجوانوں کو روکا وگرنہ صورت حال دوسری ہوتی اور مسلمانوں کو زیادہ نقصان پہنچتا۔ مسلم نوجوانوں نے اپنے رویے میں بہت سختی کا اظہار کیا تھا۔ یہ مولانا اور پولیس کمشنر مورے کی حکمت عملی تھی جس نے حالات کو سنبھالا۔ مولانا نے ان علاقوں میں بہت سے ہندوؤں کی حفاظت بھی کی۔ مولانا فردوسی مسلم معاشرے میں سماجی مسائل اور خواتین پرظلم کے بارے میں کافی نکتہ چیں رہے اور یکبارگی تین طلاق اور حلالہ کی مذمت کرتے ہو ےٗ انہیں غیر اسلامی اور خواتین پرظلم ڈھانا کہا ہے۔ w

وفات 
مولانا فردوسی کا 2 اپریل، 2018 کو دورہ قلب کے بند ہو جانے کے باعث پونہ کی رہائش گاہ پر انتقال ہو گیا۔ انھیں شہر پونہ کے کونڈوا گوٹھان مسلم قبرستان میں سپرد لحد کیا گیا۔

حوالہ جات

بیرونی روابط 
 مولانا سید شہاب الدین کے مضامین
 Syed Shahabuddin Salfi Firdausi

1956ء کی پیدائشیں
اسلامی فلسفی
بھارت کے سنی علما
بھارتی ائمہ کرام
علماء علوم اسلامیہ
مسلم فلاسفہ
2018ء کی وفیات